
LESVOORBEREIDING
GRAAD 10 STUDIETEGNIEKE EN STUDIEMETODES
Kwartaal 2: Weke 6 en 7 (2 x 40 min lesse)

	STUDIEVAARDIGHEDE
· Studievaardighede
· Luister
· Lees
· Begrip
· Konsentrasie
· Geheue
· Organisasie en Tydsbestuur

· Studiemetodes
· Aantekeninge maak
· Breinkaarte
· Opsomming
· Kies belangrike konsepte

· Pas jou eie studietegnieke en studiemetodes toe


	Beskryf wat studievaardighede is en verduidelik waarom dit belangrik is vir akademiese sukses.
	Inleiding
	7 min
	Les 1 – PowerPoint (Skyfies 1–5)
Videoskakel: Study Skills – Better learning
https://www.youtube.com/watch?v=h9ven4N67i0 (3 min 8 sek)
	Formatief


	Luister vir begrip en neem deel aan die bespreking

	
	
	· Definieer en onderskei tussen die konsepte: vaardighede en metodes.
· Definieer die konsepte: luister en lees, en verduidelik hoe dit effektiewe leer ondersteun.
	Onderrig & Video-aktiwiteit
	8 min
	Les 1 – PowerPoint (Skyfies 6–11)
Les 1 – Werkkaart (Aktiwiteit 1 + 2)
Les 1 – Werkkaart MEMO
Videoskakel: SQ3R Reading Method
https://www.youtube.com/watch?v=0dhcSP_Myjg (2 min 32 sek)
	
	Luister vir begrip, kyk die video en voltooi Aktiwiteite 1 en 2 individueel

	
	
	Definieer die konsepte: begrip, konsentrasie, geheue, organisasie en tydsbestuur; verduidelik hoe hierdie vaardighede effektiewe studie ondersteun en pas dit deur die les toe.
	Onderrig & Bespreking 
	8 min
	Les 1 – PowerPoint (Skyfies 12–15)
Les 1 – Werkkaart (Aktiwiteit 1)
Les 1 – Werkkaart MEMO
	
	Luister vir begrip, en voltooi Aktiwiteit 1 individueel

	
	
	Definieer die konsepte: maak aantekeninge, breinkaarte, dinkskrum, opsomming en die keuse van belangrike konsepte, en pas dit deur die les toe.
	Onderrig 
	8 min
	Les 1 – PowerPoint (Skyfies 16–21)
Les 1 – Werkkaart (Aktiwiteit 1)
Les 1 – Werkkaart MEMO
	
	

	
	
	
	Aktiwiteite
	8 min
	Les 1 – PowerPoint (Skyfie 22)
Les 1 – Werkkaart (Aktiwiteit 3)
	
	Voltooi Aktiwiteit 3 individueel

	
	
	Besin oor die toepassing van studievaardighede en -metodes en identifiseer maniere om studiegewoontes te verbeter.
	Gevolg-trekking & Refleksie
	1 min
	Les 1 – PowerPoint (Skyfie 23)
Les 1 – Werkkaart (Aktiwiteit 4)
	
	Voltooi Aktiwiteit 4 individueel as huiswerk

STUDIEVAARDIGHEDE
· Definieer en bespreek die belangrikheid van:
· kritiese denkvaardighede 
· kreatiewe denkvaardighede 
· probleemoplossings-vaardighede 
· Analiseer eie prestasie in assesseringstake: interne en eksterne assessering
· Ontwikkel ’n studieplan: organisering van aktiwiteite, tydbestuur, ensovoorts.

	
	Inleiding
	4 min
	Les 2 – PowerPoint (Skyfies 1–2)
	
	Aktiewe luister

	
	
	Definieer en bespreek die belangrikheid van kritiese denkvaardighede, kreatiewe denkvaardighede en probleemoplossingsvaardighede.
	Onderrig & Kyk Video 
	12 min
	Les 2 – PowerPoint (Skyfies 3–8)
Video Skakel: What is Creative Problem Solving? Https://www.youtube.com/watch?v=QbxyiUG5RRI (3 min 16 sek)
	Formatief
	Aktiewe luister vir begrip en video-deelname

	
	
	· Verduidelik die doel van assessering en onderskei tussen formatiewe en summatiewe assessering.
· Onderskei tussen interne en eksterne assessering.
· Analiseer eie prestasie in assesseringstake.
	Onderrig & Aktiwiteit
	12 min
	Les 2 – PowerPoint (Skyfies 9–11)
Les 2 – Werkkaart (Aktiwiteit 1)
	
	Aktiewe luister vir begrip en voltooi Aktiwiteit 1 individueel

	
	
	Beskryf die doel van ’n studieplan en identifiseer sleutelfaktore wat nodig is om ’n effektiewe studieplan saam te stel.
	
Onderrig & Kyk Video
	
6 min

	Les 2 – PowerPoint (Skyfies 12–13)
Video-skakel: How to create an effective study plan
https://youtube.com/shorts/LTMT04vda00?si=6s3T2a8VpfxLdAON
(1 min 27 sek)
	
	Aktiewe luister vir begrip en video-deelname

	
	
	Ontwikkel ’n studieplan wat tydbestuurstrategieë in ag neem om studie en persoonlike verantwoordelikhede te balanseer.
	Gevolg-trekking & Aktiwiteite 


	6 min


	Les 2 – PowerPoint (Skyfie 14)
Les 2 – Werkkaart (Aktiwiteit 2 + 3)
Les 2 – Werkkaart MEMO
Inhoudsopsomming
	Informeel:
Aktiwiteit 3


	Voltooi Aktiwiteite 2 & 3 individueel

Gee huiswerk indien nodig

INLEIDENDE NOTAS

Die Les 1 – PowerPoint na Les 2 – PowerPoint-dokumente dek saam die TWEE lesse en het gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om te help met u tydsraamwerk.
Die volgende onderrignotas sal 'n opsomming van die TWEE LESSE wees:
· Hierdie lesse is ook opgestel om baie geleenthede vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.
· Elke Leswerkkaart (bv.  Les 1 - Werkkaart) dien as 'n informele assessering om u leerders die geleentheid te bied om te demonstreer hoe goed hulle die nuwe inligting verstaan/begryp het en die konsepte/nuwe konsepte in daardie les bemeester het.
· Voordat u hierdie module onderrig, neem tyd om deur elke PowerPoint-aanbieding, werkkaart, werkkaartmemo en YouTube-video te gaan om uself deeglik voor te berei om elke les te onderrig.
· Video’s word vir die onderwyser aanbeveel: indien tyd ’n beperking is en die inhoud van die lesplan reeds behandel is, hoef dit nie gebruik te word nie.

As die ONDERWYSER, verseker asseblief die volgende: 
· Leerders moet weet dat die klaskamer 'n VEILIGE PLEK is, en almal moet respek toon vir allerhande verskille.
· U kan leerders aanmoedig om 'n joernaal te hou om enige vrae neer te skryf wat ongemaklik is om in 'n klassituasie te vra, wat later met u bespreek kan word.
· Konsepte moet gebruik word om u onderrig saam te vat en u moet altyd die leerders se begrip van die konsepte monitor. 
· Bestuur diversiteit sensitief om die volgende te akkommodeer:
· Hindernisse tot leer en onderrig
· Verskillende ouderdomsgroepe en ervarings
· Taal (om alle taalvlakke van leerders te akkommodeer is nie moontlik nie, die taalvaardigheidsvlakke van leerders is te uiteenlopend; u moet egter daarna streef om op so 'n manier te onderrig dat betekenisvolle leer plaasvind.)

YOUTUBE: 
As u verkies, kan video’s vooraf afgelaai word.
Gebruik die skakel hieronder indien u nie ’n program het om van YouTube af te laai nie:
https://www.ytddownloader.com

Die https://www.ytddownloader.com sny ook advertensies uit indien u nie die betaalde weergawe van YouTube gebruik nie. 
[Alternatiewelik, maak die relevante video’s vooraf gereed sodat alles gereed is voor die les begin.]


ONDERRIGNOTAS
Les 1

VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen.
· Leerders moet Aktiwiteit 1 voltooi soos die les vorder (soos uiteengesit in die beplanningsdokument).
· Die onderwyser benodig ’n tydhouer of stophorlosie vir Aktiwiteit 3.
· Dit is belangrik om uself vertroud te maak met al die hulpbronne wat gebruik gaan word, asook met die lesinhoud.
· Druk kopieë van Les 1 – Werkkaarte uit en deel dit aan die begin van die les uit.
· Lees deur die Les 1 – Werkkaart MEMO vir antwoorde op Aktiwiteite 1 en 2.
· Moenie die Inhoudsopsomming voor die einde van Les 2 uitdeel nie.
· Kyk na die volgende voorgestelde skakels om uself met die inhoud vertroud te maak:
· Study Skills – Better learning
· https://www.youtube.com/watch?v=h9ven4N67i0 (3 min 8 sek)
· SQ3R Reading Method
· https://www.youtube.com/watch?v=0dhcSP_Myjg (2 min 32 sek)

	1.
	Inleiding & Video (7 min)                                                                                  
	(Skyfies 1–5)


· Skyfie 1 (Voorblad)
· Goeie dag, Graad 10's. Vandag begin ons ons volgende blok lesse oor die onderwerp van Studievaardighede en Studiemetodes. Daar word baie gesê oor die verbetering van jou studievaardighede; ons gaan fokus op kernaspekte wat vir jou die meeste waarde sal toevoeg wanneer jy studeer.

· Skyfie 2 (Lesuitkomste)
· Teen die einde van hierdie les behoort jy in staat te wees om die volgende te kan doen:
· Beskryf wat studievaardighede is en verduidelik waarom dit belangrik is vir akademiese sukses.
· Definieer en onderskei tussen die konsepte: vaardighede en metodes.
· Definieer die konsepte: luister en lees, en verduidelik hoe dit effektiewe leer ondersteun.
· Definieer die konsepte: begrip, konsentrasie, geheue, organisasie en tydsbestuur; verduidelik hoe hierdie vaardighede effektiewe studie ondersteun en pas dit deur die les toe.
· Definieer die konsepte: maak aantekeninge, breinkaarte, dinkskrum, opsomming en die keuse van belangrike konsepte, en pas dit deur die les toe.
· Besin oor die toepassing van studievaardighede en -metodes en identifiseer maniere om studiegewoontes te verbeter.


· Skyfie 3 (Hersiening van vorige ervarings)
· Vra leerders om oor hul vorige toets-/eksamenreeks te reflekteer en dan (kortliks) die volgende vrae te beantwoord. Laat ruimte vir verskillende antwoorde.
· Het jy genoeg tyd aan jou studies bestee?
· Het jy enige studievaardighede of -metodes gebruik om effektief te leer?
· Is jy tevrede met jou finale Graad 9-uitslae?
· Nota aan die onderwyser: Hierdie aktiwiteit skep die konteks vir die inhoud wat volg.

· Skyfie 4 (Wat is studievaardighede?)
· Vra die leerders om hul definisie van “studievaardighede” te deel.
· Studievaardighede ’n stel vaardighede wat jou help om leerinhoud te lees, te verstaan en te onthou. 
· Dit sluit in luister, lees, verstaan, konsentreer, memoriseer, organisasie en tydbestuur.

· Skyfie 5 (Hoekom is studietegnieke belangrik?)
· Kom ons kyk na ’n video wat verduidelik waarom dit belangrik is om te reflekteer oor HOE ons studeer, eerder as WAT ons studeer.
	Kyk video:
Study Skills – Better learning 
https://www.youtube.com/watch?v=h9ven4N67i0 (3 min 8 sek)



· Onthou, om studietegnieke en -metodes te ontwikkel wat vir jou geskik is, is ook belangrike voorbereiding vir Graad 11 en 12, sowel as vir verdere studies en toekomstige loopbane.
 
· Nota aan onderwyser: Vanaf die volgende skyfie moet leerders Aktiwiteit 1 (Les 1 – Werkkaart) voltooi soos die les vorder. Hierdie aktiwiteit vereis dat leerders aantekeninge maak oor die sleutelbegrippe wat in die les behandel word.

	2.  
	Onderrig & Video-aktiwiteit (8 min)
	(Skyfies 6–11)


· Skyfie 6 (Studievaardighede vs Studiemetodes)
· Om mee te begin: Is studievaardighede en studiemetodes dieselfde ding?
· ’n Algemene wanopvatting is dat dit dieselfde is, maar dit is in werklikheid twee verskillende konsepte.
· Bespreek die sleutelverskille:
· Studievaardighede is die interne vermoëns wat jy tydens studie gebruik.
· Studiemetodes is die strategieë of tegnieke wat jy tydens studie toepas.
· Jou studievaardighede en studiemetodes werk saam, en hoe jy dit toepas, beïnvloed jou leerprestasie.
· Onthou, daar is nie een regte manier nie – elke leerder moet ontdek wat die beste vir hom/haar werk.


· Skyfie 7 (slegs prent)
· Nou gaan ons ’n paar tipes studievaardighede verken. Die studievaardighede wat ons gebruik, hang dikwels af van die vak of tipe inligting waarmee ons werk, asook van ons individuele leerstyle.

· Skyfie 8 (Luister)
· Is 'luister' dieselfde as 'hoor’?
· Luister is NIE dieselfde as hoor NIE:
· Hoor verwys slegs na die waarneming van klank.
· Luister is die vermoë is om doelbewus aandag te gee aan gesproke inligting sodat jy dit kan verstaan en onthou. Dit behels ook dat jy let op alles wat met die boodskap gepaardgaan, soos taalgebruik, stemtoon en nie-verbale kommunikasie, bv. liggaamstaal.

· In ’n leeromgewing beteken luister dat jy fokus op wat die onderwyser, klasmaats of oudiomateriaal sê en probeer om die hoofidees en belangrike besonderhede te verstaan.
· Luister is nie ’n passiewe proses nie, maar ’n aktiewe betrokkenheid. Dit behels dat jy konsentreer, oor die inligting nadink en dit koppel aan wat jy reeds weet.
· Leerders wat aktief luister:
· verstaan instruksies beter
· onthou sleutelidees uit lesse
· neem meer effektief aan besprekings deel 

· Vra leerders om voorbeelde van goeie luistervaardighede te deel.
· Antwoorde kan insluit:
· Let op die spreker en nie-verbale boodskappe/tekens (bv. lyftaal, gesigsuitdrukkings, ens.).
· Vermy afleidings, kritiek en onderbrekings.
· Identifiseer sleutelidees en belangrike inligting.
· Vra vrae wanneer iets onduidelik is.
· Neem aantekeninge terwyl jy luister.

· Skyfie 9 (Lees)
· Lees is die vermoë om geskrewe inligting deeglik deur te werk sodat jy dit kan verstaan, interpreteer en onthou.
· Effektiewe lees behels meer as om net woorde raak te sien. Dit sluit in:
· om na te dink oor wat jy lees
· om die hoofidees te identifiseer
· om skakels te vorm tussen nuwe inligting en wat jy reeds weet 

· Vra die leerders om voorbeelde van goeie leesvaardighede te deel.
· Antwoorde kan die volgende insluit:
· Lees met fokus en konsentrasie.
· Identifiseer sleutelidees en belangrike besonderhede.
· Merk of maak aantekeninge terwyl jy lees.
· Som die inligting in jou eie woorde op.
· Lees moeilike gedeeltes weer om jou begrip te verbeter.

· Skyfie 10 (Lees: SQ3R-metode)
· Kom ons kyk na ’n video oor die SQ3R-leesmetode. Terwyl jy die video kyk, maak aantekeninge in Aktiwiteit 2 (Les 1 - Werkkaart).
	Kyk video: 
SQ3R Reading Method
https://www.youtube.com/watch?v=0dhcSP_Myjg (2 min 32 sek)


· Verwys na die Les 1 - Werkkaart MEMO om seker te maak dat leerders die stappe korrek aangeteken het.

· Skyfie 11: Tegnieke vir effektiewe lees (Let wel: Hierdie vorm deel van die SQ3R-metode wat julle pas geleer het.)
· Vluglees: ’n Vinnige oorsig van die teks; fokus op die hoofidees en temas.
· Skandering: Soek doelgerig na spesifieke feite of name in ’n teks; bv. ‘n persoon se naam
· Lees vir begrip: Lees elke reël en beskrywing deeglik, bv. wanneer jy voorgeskrewe werke lees.

	3.  
	Onderrig & Bespreking (8 min)
	(Skyfies 12–15)


· Skyfie 12 (Begrip)  
· Ons lees dikwels woorde op 'n bladsy sonder om dit te verstaan, omdat ons nie verstaan wat ons lees nie.
· Effektiewe leesbegrip fokus daarop om die hoofidee van ’n teks te verstaan, eerder as om op individuele woorde te konsentreer. Dit help jou om die inhoud beter te verwerk en te onthou.
· Sodra jy werklik verstaan wat jy lees, kan jy die inligting ontleed en sinvol interpreteer.
· Om jou begrip te verbeter, verg tyd en gereelde oefening.

· Skyfie 13 (Konsentrasie)
· Konsentrasie is die vermoë om jou aandag te fokus op wat jy doen sonder om afgelei te word. Dit beteken om jou gedagtes doelbewus op een taak te rig.
· Goeie konsentrasie help jou om inligting beter te verstaan en langer te onthou.
· Wetenskaplikes het bevind dat die vermoë om gefokus te bly 'n sterk aanduiding van toekomstige sukses is.
· Maniere om konsentrasie tydens studie te verbeter:
· "Wanneer jy loop, loop. Wanneer jy eet, eet."  Hierdie ou Zen-spreekwoord herinner ons daaraan om teenwoordig en gefokus te bly op die taak wat voorlê.
· Verwyder afleidings/skakel afleidings uit (bv. selfoon, geraas, sosiale media, ens.).
· Breek take in kleiner, hanteerbare stappe op.
· Neem kort pouses en beoefen bewustheid.
· Sorg vir genoeg slaap, gereelde oefening en ’n gebalanseerde dieet.
· Skep ’n gemaklike en goed georganiseerde studieruimte.


· Skyfie 14 (Geheue)
· Geheue is die vermoë om die inligting wat ons leer, te stoor en later weer op te roep. Dit is as’t ware die spoor wat leer/studie in die brein nalaat.
· Daar is twee tipes geheue:
· Korttermyngeheue: Dit is jou alledaagse geheue, ook bekend as werkgeheue. Dit is waar inligting tydelik gehou word terwyl jy daarmee werk. Daarna kan dit óf vergeet word óf na die langtermyngeheue oorgedra word.
· Langtermyngeheue: Dit hou verband met wat jy in die verlede geleer of ervaar het, soms selfs jare gelede. Party van die inligting wat hier gestoor word, kan ook aan meer onlangse ervarings gekoppel wees. Die brein bêre hierdie inligting wat dit wil stoor.
 
· Vra die leerders vir hul idees oor hoe om geheue te verbeter, en deel dan die volgende:
· Wenke om jou geheue te verbeter:
· Sê jou notas hardop op sonder om daarna te kyk, of doen dit met jou oë toe.
· Probeer inligting aktief onthou en moenie dit net oor en oor herlees nie.
· Koppel nuwe inligting aan dit wat jy reeds weet; dink hardop daaroor.
· Dink terug aan vorige ervarings om nuwe kennis daarmee te verbind.
· Gebruik mnemonieke (geheuetegnieke wat patrone, assosiasies, woorde of frases gebruik om inligting makliker te onthou) of visuele hulpmiddels.
· dentifiseer gapings in jou begrip.

· Skyfie 15 (Organisasie & Tydsbestuur)
· Organisasie is die vermoë om studiemateriaal, tyd en take op ’n gestruktureerde en ordelike manier te beplan, te rangskik en te bestuur. 
· Om georganiseerd te wees, behels twee aspekte:
· Fisies: 
· Hou jou werksruimte netjies en rommelvry.
· Hou notas, boeke en studiemateriaal goed georden.
· Gebruik ’n rooster of beplanner om jou studietyd te organiseer.
· Breek groot take op in kleiner, hanteerbare stappe.
· Prioritiseer belangrike take en sperdatums. 
· Verstandelik: Vermy afleidings en bly gefokus op die taak. Een van die grootste uitdagings is afleidings, veral dié wat deur tegnologie veroorsaak word.
 
· Tydsbestuur: Gebruik jou tyd verstandig: beplan, stel doelwitte, prioritiseer, en hou by sperdatums. Hou dit eenvoudig!


	4.
	Onderrig (8 min)
	(Skyfies 16–21)


· Skyfie 16 (Studiemetodes)
· Vroeër in die les het ons studiemetodes gedefinieer as die strategieë of tegnieke wat jy tydens studie gebruik.
· Mense leer op verskillende maniere. Jy moet die metodes vind wat die beste vir jou werk en dit konsekwent toepas.
· Kom ons verken nou ’n paar nuttige studiemetodes in die volgende skyfies.




· Skyfie 17 (Maak aantekeninge)
· Om aantekeninge te maak is die proses om sleutelidees, feite en verduidelikings uit lesse of studiemateriaal op ’n duidelike en gestruktureerde manier neer te skryf. Deur aantekeninge te maak, vat jy die kern van die inligting vas, wat dit makliker maak om dit later te onthou sonder om alles woordeliks te probeer herroep.
· Nota aan die onderwyser: Verduidelik aan leerders dat hulle reeds hierdie metode in vandag se les toegepas het deur aantekeninge in Aktiwiteite 1 en 2 te maak.
· Dit help jou om op die belangrikste inligting te fokus en dit makliker te onthou.
· Aantekeninge kan in ALLE vakke gemaak word, tydens lesse sowel as wanneer jy vir toetse of eksamens voorberei.
· Wenke om goeie aantekening te maak:
· Skryf sleutelpunte in jou eie woorde neer, eerder as volledige sinne.
· Gebruik opskrifte, kolpunte of diagramme om inligting te organiseer.
· Gebruik afkortings, simbole en prente om vinniger te werk.
· Gebruik verskillende kleure om belangrike terme uit te lig of te onderstreep.
· Hersien jou notas gereeld, nie net voor toetse nie.

· Skyfie 18 (Breinkaarte)
· Dit behels die visuele organisering van inligting deur middel van ’n diagram wat die verband tussen idees en feite aandui. 
· Dit gebruik woorde en beelde om assosiasies te skep, wat help om inligting makliker te onthou.
· Wenke om goeie breinkaarte te maak:
· Skryf die hoofonderwerp in die middel van die bladsy.
· Teken takke vir sleutelidees of subonderwerpe.
· Gebruik sleutelwoorde eerder as lang sinne.
· Voeg kleure, simbole of beelde by om belangrike inligting uit te lig.
· Sodra jy verstaan hoe om notas in ’n breinkaart-formaat te organiseer, kan jy jou eie styl en praktyke ontwikkel om dit verder te verfyn.
· Toepaslike voorbeelde:
· In Geskiedenis kan jy ’n gedagtekaart gebruik om die oorsake van ’n historiese gebeurtenis aan te dui.
· In Geografie kan jy die oorsake en gevolge van klimaatsverandering uitbeeld.
· In Besigheidstudies kan jy die verskillende funksies van ’n besigheid organiseer.
· In Lewenswetenskappe kan jy die dele en funksies van ’n biologiese stelsel illustreer.

· Skyfie 19 (Dinkskrum)
· Om 'n dinkskrum te hou behels dat jy in ’n kort tyd soveel moontlik idees oor ’n onderwerp genereer en neerskryf. Dit help jou om te verken wat jy reeds weet en om verskillende idees of moontlike antwoorde te ontwikkel.
· Jy kan breinkaarte gebruik om te breinstorm.
· Voorbeeld: Wanneer jy ’n opstel in Geskiedenis, Geografie, Besigheidstudies of Toerisme beplan, kan jy jou idees vinnig organiseer voordat jy begin skryf. Dit help om te verseker dat jou antwoord al die belangrikste aspekte van die vraag dek.
· Jy kan dinkskrums ook as ’n hersieningstegniek gebruik. Skryf soveel moontlik inligting neer wat jy oor ’n onderwerp kan onthou en vergelyk dit dan met jou notas of studiemateriaal. Dit help jou om gapings in jou kennis te identifiseer en te bepaal watter werk jy verder moet hersien.


· Skyfie 20 (Opsomming)	
· Opsomming behels die identifisering en herskryf van die hoofidees van ’n teks of les in ’n korter, eenvoudiger vorm. In plaas daarvan om inligting woord-vir-woord te kopieer, fokus jy op die kernpunte en verwoord dit in jou eie woorde. 
· Opsomming help jou om inligting te verwerk, sleutelkonsepte beter te verstaan en belangrike besonderhede meer doeltreffend te onthou.
· Verduidelik dat hierdie strategie in ’n wye verskeidenheid vakke gebruik kan word wanneer leerders met groot hoeveelhede teks werk.

· Skyfie 21 (Kies belangrike konsepte)	
· Dit behels die identifisering van sleutelidees, terme en beginsels in leermateriaal wat noodsaaklik is om ’n onderwerp te verstaan. 
· Dit is die “vluglees”-stap in die SQ3R-metode wat ons vroeër in die les behandel het.
· In plaas daarvan om alles te probeer memoriseer, fokus jy op die kerninligting waarop die inhoud gebou is.
· Wenke vir die keuse van belangrike konsepte:
· Identifiseer sleutelterme, definisies en hoofidees in die teks.
· Let op opskrifte, subopskrifte en uitgeligte woorde.
· Fokus op konsepte wat deur die onderwyser herhaal of beklemtoon word.

	5.
	Aktiwiteite (8 min)
	          (Skyfie 22)   


· Skyfie 22: Vir die volgende paar minute gaan ons die studiemetodes dinkskrum en breinkaarte toepas in Aktiwiteit 3 (Les 1 – Werkkaart).
· Nota aan onderwyser: Vraag 1 vereis tydsbestuur om effektief te verloop. Leerders moet vir elke aspek van die onderwerp een minuut idees ontwikkel. Die onderwyser kan ’n stophorlosie of tydhouer gebruik om tyd dop te hou.
· Vir Vraag 2 moet leerders ’n afdeling uit ’n ander vak kies en ’n breinkaart van die onderwerp skep. Die onderwyser moet rondbeweeg en leiding gee waar nodig. (Laat ongeveer vier minute toe.) Indien leerders nie klaar is nie, moet hulle die breinkaart as huiswerk voltooi.

	6.
	Gevolgtrekking & Refleksie (1 min)
	          (Skyfie 23)


· Skyfie 23: Dit bring ons by die einde van die les oor studievaardighede en studiemetodes. In hierdie les het ons verskeie faktore verken wat jou akademiese sukses kan beïnvloed:
· Studievaardighede stel jou in staat om die inhoud te lees, te luister en te verstaan.
· Om georganiseerd te wees en jou tyd effektief te bestuur, is ’n belangrike deel van goeie studiepraktyke.
· Ontgin jou volle potensiaal deur studiemetodes te gebruik wat by jou unieke leerstyl pas. Ontdek die strategieë wat die beste vir jou werk en verbeter jou leerervaring.
· Deur hierdie vaardighede en metodes te kombineer, kan jy jou resultate aansienlik verbeter!
· Nota aan onderwyser: Indien daar nie genoeg tyd is om deur die memo/antwoorde in die aktiwiteite te werk nie, maak seker dat leerders toegang tot die memo kry.
· Wys Aktiwiteit 4 (Les 1 – Werkkaart) as huiswerk toe, waar leerders oor hul eie studievaardighede en studiemetodes reflekteer.


Les 2
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen.
· Druk kopieë van Les 2 – Werkkaarte uit en deel dit, indien u dit geskik ag, aan die begin van die les uit. Dit moet egter eers aan die einde gedoen word, sodra die inhoud behandel is.
· Druk kopieë van die Inhoudsopsomming uit en deel dit aan die einde van die les uit.
· Dit is belangrik om uself vertroud te maak met al die hulpbronne wat gebruik gaan word, asook met die lesinhoud.
· Lees deur die Les 2 – Werkkaart MEMO vir antwoorde op Aktiwiteite 1 en 2.
· Aktiwiteite kan as huiswerk toegeken word indien daar tydsbeperkings tydens die les is.
· Kyk na die volgende voorgestelde skakels om uself met die inhoud vertroud te maak:
· What is Creative Problem Solving?
· https://www.youtube.com/watch?v=QbxyiUG5RRI (3 min 16 sek)
· How to create an effective study plan 
· https://youtube.com/shorts/LTMT04vda00?si=6s3T2a8VpfxLdAON (1 min 27 sek)

	1.
	Inleiding (4 min)
	(Skyfies 1–2)


· Skyfie 1: (Voorbladskyfie)
· Welkom terug, Graad 10’s. Verlede week het ons hulpbronryke studievaardighede en -metodes geïdentifiseer wat julle kan help om beter te presteer in take, toetse en eksamens.
· Nota aan onderwyser: Indien daar nie genoeg tyd was om die aktiwiteitsmemorandums van verlede week te bespreek nie, kan dit nou gedoen word, indien tyd dit toelaat.
· Hierdie week gaan ons hierdie onderwerp verder uitbrei deur na ander nuttige vaardighede te kyk wat ’n verskil kan maak aan julle studieroetines en assesseringsprestasie.

· Skyfie 2: (Lesuitkomste)
· Teen die einde van hierdie les behoort jy in staat te wees om die volgende te kan doen:
· Definieer en bespreek die belangrikheid van kritiese denkvaardighede, kreatiewe denkvaardighede en probleemoplossingsvaardighede.
· Verduidelik die doel van assessering en onderskei tussen formatiewe en summatiewe assessering.
· Onderskei tussen interne en eksterne assessering.
· Analiseer eie prestasie in assesseringstake.
· Beskryf die doel van ’n studieplan en identifiseer sleutelfaktore wat nodig is om ’n effektiewe studieplan saam te stel.
· Ontwikkel ’n studieplan wat tydbestuurstrategieë in ag neem om studie en persoonlike verantwoordelikhede te balanseer.




	2.
	Onderrig & Video (12 min)
	     (Skyfies 3-8)


· Skyfie 3 (Kritiese denkvaardighede)
· Kritiese denke behels dat jy vrae vra, analiseer, interpreteer, evalueer en beredeneerde oordele vorm oor wat jy lees, hoor of skryf. 
· Hierdie oordele moet betroubaar wees en op geloofwaardige inligting berus. 
· Dit is nie noodwendig negatief of foutsoekend nie, maar daarop gemik om ’n probleem te analiseer en tot ’n ingeligte besluit te kom. 
· Om kritiese denke op jou studies toe te pas is belangrik omdat dit jou help om:
· Verbindings te maak tussen verskillende onderwerpe, asook tussen teorie en werklike situasies.
· Jou werk op ’n dieper vlak te verstaan, eerder as om dit net te memoriseer.
· Hoërorde-vrae in toetse en eksamens met selfvertroue te beantwoord.
· Probleme doeltreffend op te los in vakke soos Wiskunde, Wetenskap en Lewensoriëntering.
· Meer doeltreffend te studeer, wat uiteindelik tyd kan bespaar.

· Skyfie 4 (Kreatiewe denkvaardighede)
· Kreatiewe denke is die vermoë om nuwe idees te ontwikkel, op verskillende maniere te dink en probleme vanuit verskeie perspektiewe te benader. 
· Dit is nie net van toepassing op kreatiewe beroepe soos kunstenaars, ontwerpers en musikante nie, maar ’n vaardigheid wat vir almal waardevol is. 
· Om kreatiewe denke in jou studies toe te pas is belangrik omdat dit jou help om: 
· jou werk op verskillende maniere te verstaan, wat dit makliker maak om te onthou.
· nuwe studiemetodes te verken, eerder as om by net een metode te bly.
· probleme kreatief op te los, veral met betrekking tot meer uitdagende vakke.
· betrokke en geïnteresseerd in jou werk te bly.
· jou leerstrategieë aan te pas wanneer iets nie werk nie.
· Hierdie vaardighede moedig innovasie aan, verbeter probleemoplossing, en help jou om verandering meer effektief te bestuur.
Dit kan ontwikkel word deur spesifieke aktiwiteite en tegnieke.

· Skyfie 5 (Kreatiewe denkvaardighede in aksie)
· Kom ons pas dit toe:
· Wat dink julle beteken hierdie beelde? As julle dit kan uitwerk, gebruik julle kritiese en kreatiewe denkvaardighede!
· Antwoorde:
· Lees tussen die lyne
· Ek is besig met iets (I'm in the middle of something)
· Aartsbiskop (Archbishop)
· Eerste in die ry

· Skyfie 6 (Probleemoplossingsvaardighede )
· Probleemoplossingsvaardighede verwys na die vermoë om ’n probleem te identifiseer, moontlike oplossings te oorweeg en die beste opsie te kies om dit op te los. 
· Effektiewe probleemoplossers word dikwels beskryf as pro-aktief, samewerkend en selfgemotiveerd. 
· Hierdie vaardighede dra ook by tot beter geheue, dieper begrip en die vermoë om logiese gevolgtrekkings te maak.
· Om probleemoplossing in jou studies toe te pas is belangrik omdat dit jou help om: 
· Deur moeilike vrae te werk in plaas daarvan om op te gee.
· Kennis toe te pas in nuwe of onbekende situasies.
· Jou prestasie in toetse en eksamens te verbeter.
· Onafhanklik te dink en beter besluite te neem.
· Uit foute te leer en mettertyd te verbeter.

· Skyfie 7 (Probleemoplossingsvaardighede in aksie)
· Dit is nou tyd om sommige van hierdie vaardighede te oefen! Ons gaan raaisels gebruik om dit te doen.
· Hoe kan ’n mens agt dae lank funksioneer sonder om te slaap? (Jy slaap snags.)
· Tom se ma het drie kinders gehad. Die eerste kind se naam was April. Die tweede een se naam was Mei. Wat was die naam van die derde kind? (Tom.)
· Peter Piper soek na pepers. Kan jy dit spel sonder enige p’s? (DIT.)
· Wat word al hoe natter hoe meer dit droogmaak? (’n Handdoek.)
· Wat moet eers gebreek word voordat jy dit kan eet? (’n Eier.) 

· Skyfie 8 (Kreatiewe probleemoplossing)
· Hierdie vaardighede wat ons pas bespreek het, kan ook gekombineer word. Kom ons kyk na ’n video wat die konsep van kreatiewe probleemoplossing verduidelik.
	Kyk video:
What is creative problem solving?
https://www.youtube.com/watch?v=QbxyiUG5RRI (3 min 16 sek)


                                
	3. 
	Onderrig & Aktiwiteit (12 min)
	
	(Skyfies 9–12)


· Skyfie 9 (Assessering)
· Vra die leerders:
· Wonder julle ooit hoe julle by die skool geassesseer word?
· Is eksamens die belangrikste assesseringsmetodes?
· Wat van toetse, aktiwiteite, projekte, take, ondersoeke, ens.? Kom ons kyk ’n bietjie dieper daarna.

· Skyfie 10 (Assessering)
· Assessering word deur onderwysers gebruik om te bepaal hoeveel en hoe goed leerders leer. Dit behels die insameling van bewyse van prestasie om vordering te monitor. You need to show that you understand the content of these assessments.
· Jy moet kan wys dat jy die inhoud van hierdie assesserings verstaan en kan toepas.
· Assesserings, in al hul vorme, bied geleenthede vir terugvoer. Hierdie terugvoer help jou om verbeterings aan te bring en uiteindelik beter punte te behaal
· Daar is twee hoofsoorte assesserings:
· Formatief: Word tydens die onderrig- en leerproses gebruik. Dit bied deurlopende terugvoer om jou begrip te verbeter en jou voor te berei vir summatiewe assessering. Voorbeelde sluit in klastoetse, huiswerkaktiwiteite en werkkaarte. Dit staan ook bekend as informele assessering, aangesien die punte nie op jou rapport aangeteken word nie.
· Summatief: Word aan die einde van ’n afdeling of kwartaal gebruik om jou algehele begrip en prestasie te evalueer. Voorbeelde sluit toetse en eksamens in, wat bepaal hoe goed jy die werk bemeester het. Dit staan ook bekend as formele assessering, aangesien dié punte op jou rapport aangeteken word.

· Skyfie 11 (Interne en eksterne assessering)
· Formele assesserings kan óf intern óf ekstern wees, en hulle is ewe belangrik. Die een berei jou voor vir die ander.
	Interne assessering
	Eksterne beoordeling

	Assesserings wat binne die skool opgestel en gemerk word.
	Assesserings wat deur eksterne liggame, soos die Departement van Basiese Onderwys, opgestel en gemerk word.

	Dit word gewoonlik deur die jaar voltooi as deel van jou Skoolgebaseerde Assessering (SBA), onder beheerde toestande en volgens vasgestelde toets- of eksamenreëls.
	Hierdie assesserings word gewoonlik onder streng eksamenvoorwaardes, op dieselfde tyd regoor die land of provinsie, afgelê, soos die matriekeksamens (Nasionale Senior Sertifikaat).



· Skyfie 12: Vra die leerders: Watter een is belangriker? Ekstern of intern?
· Albei is ewe belangrik; jy moet jou beste poging vir albei aanwend.
· Die een berei jou voor vir die ander!
· Leerders moet Aktiwiteit 1 (Les 2 – Werkkaart) voltooi. Dit kan ook as huiswerk gegee word indien daar nie genoeg tyd in die klas is nie.
· Nota aan onderwyser: Indien leerders nog nie ’n eksterne assessering voltooi het nie, moet hulle die laaste vraag oorslaan of kortliks voorspel hoe hulle dink hulle onder eksterne assesseringstoestande sal presteer.

	4. 
	Onderrig (6 min)
	(Skyfie 13–14)


· Skyfie 13 (Ontwikkel 'n studieplan)
· ’n Studieplan help jou om georganiseerd te bly en jou tyd effektief te bestuur. 
· Dit verseker dat jy beter voorberei is vir toetse en eksamens, wat tot beter resultate kan lei. 
· Dit kan ook jou stresvlakke verlaag, aangesien dit die behoefte aan laaste-minuut-‘inpropsessies’ verminder. Jy kan teen ’n bestendige tempo werk en het meer tyd om jou werk te memoriseer en te hersien.


· Skyfie 14 (Ontwikkel 'n effektiewe studieplan)
· Wenke om in ag te neem vir ’n doeltreffende studieskedule:
· Studiedoelwitte: Weet wat jy aan die einde wil bereik – dit maak dit makliker om doelgerig te werk.
· Tydsbeplanning: Bepaal hoeveel tyd jy aan studie kan bestee en hoeveel tyd jy vir ander verpligtinge nodig het.
· Studiemateriaal: Maak seker jy het al jou studiemateriaal bymekaar voordat jy begin studeer. 

· Kom ons na kyk 'n video oor hoe om 'n studieplan te maak waaraan jy gaan hou. 
	Kyk video:
How to create an effective study plan 
https://youtube.com/shorts/LTMT04vda00?si=6s3T2a8VpfxLdAON (1 min 27 sek)



· Studieskedue-toepassings
· Daar is verskeie gratis toepassings beskikbaar wat jy direk op jou selfoon kan aflaai. Dit maak dit maklik om jou skedule byderhand te hê, waar jy ook al is.
· Nota aan onderwyser: Verwys na die Inhoudsopsomming vir ’n paar voorbeelde hiervan.


	5.  
	Gevolgtrekking & Aktiwiteite (6 min)
	     (Skyfie 15)


· Skyfie 15: Dit bring ons by die einde van die les oor studievaardighede. In hierdie les het ons verskillende denkvaardighede verken en hoe dit jou leer ondersteun.
· Ons het ook gekyk na hoe assessering gebruik word om jou leerproses te meet.
Laastens het ons die belangrikheid van ’n studieplan bespreek.
· Leerders Aktiwiteit 2 (Les 2 – Werkkaart) voltooi as ’n selfrefleksie-aktiwiteir nadat die inhoud behandel is.
· Aktiwiteit 3 (Les 2 – Werkkaart) moet as huiswerk voltooi word indien daar tydsbeperkings is.
· Moontlike antwoorde is beskikbaar in die Les 2 – Werkkaart MEMO.
· Deel die Inhoudsopsomming uit voordat die leerders die klas verlaat.


©2026 Teenactiv						5					www.teenactiv.co.za
image1.jpeg
o

teen ctiv





  ©2026 Teenactiv                     1               www.teenactiv.co.za   LESVOORBEREIDING   GRAAD 10 STUDIETEGNIEKE EN STUDIEMETODES   Kwartaal   2:  Weke 6 en 7  (2 x 40 min lesse)    

Les - nommer  ATP - inhoud  Leeruitkoms  Onderrig - plan  Tyd   Hulpbronne   Assessering   Leerder - aktiwiteite  

1  STUDIEVAARDIGHEDE      Studievaardighede   -   Luister   -   Lees   -   Begrip   -   Konsentrasie   -   Geheue   -   Organisasie en  Tydsbestuur        Studiemetodes   -   Aantekeninge  maak   -   Breinkaarte   -   Opsomming   -   Kies   belangrike  konsepte        Pas jou eie  studietegnieke en  studiemetodes toe      Beskryf wat studievaardighede is en  verduidelik waarom dit  belangrik is  vir akademiese sukses.  Inleiding  7 min  Les 1  –   PowerPoint (Skyfies 1 – 5)   Videoskakel:  Study Skills  –   Better  learning   https://www.youtube.com/watch?v=h 9ven4N67i0   (3 min 8 sek)  Formatief      Luister vir  begrip en neem  deel aan die  bespreking  

-   D efinieer en onderskei tussen  die konsepte: vaardighede en  metodes.   -   D efinieer die  konsepte: luister  en lees, en verduidelik hoe dit  effektiewe leer ondersteun.  Onderrig &  Video - aktiwiteit  8 min  Les 1  –   PowerPoint (Skyfies 6 – 11)   Les 1  –   Werkkaart   (Aktiwiteit 1 + 2)   Les 1  –   Werkkaart   MEMO   Videoskakel:  SQ3R  Reading Method   https://www.youtube.com/watch?v=0 dhcSP_Myjg   (2 min 32 sek)   Luister vir  begrip, kyk die  video en voltooi  Aktiwiteite 1 en  2 individueel  

D efinieer die konsepte: begrip,  konsentrasie, geheue, organisasie en  tydsbestuur; verduidelik hoe hierdie  vaardighede effektiewe studie  ondersteun en pas dit deur die les  toe.  Onderrig &  Bespreking   8 min  Les 1  –   PowerPoint (Skyfies 12 – 15)   Les 1  –   Werkkaart   (Aktiwiteit 1)   Les 1  –   Werkkaart   MEMO   Luister vir  begrip, en  voltooi  Aktiwiteit 1  individueel  

D efinieer die konsepte:   maak  aantekeninge ,  brein kaarte,  dinkskrum , opsomming en die keuse  van belangrike konsepte, en pas dit  deur die les toe.  Onderrig   8 min  Les 1  –   PowerPoint (Skyfies 16 – 21)   Les 1  –   Werkkaart   (Aktiwiteit 1)   Les 1  –   Werkkaart   MEMO  

Aktiwiteite  8 min  Les 1  –   PowerPoint (Skyfie 22)   Les 1  –   Werkkaart   (Aktiwiteit 3)   Voltooi  Aktiwiteit 3  individueel  

Besin oor die toepassing van  studievaardighede en  - metodes en  identifiseer maniere om  studiegewoontes te verbeter.  Gevolg - trekking &  Refleksie  1 mi n  Les 1  –   PowerPoint (Skyfie 23)   Les 1  –   Werkkaart   (Aktiwiteit 4)   Voltooi  Aktiwiteit 4  individueel as  huiswerk  

   

